
Loa andmine spordiürituste korraldamiseks
1. Asjaolud ja menetluse käik

Narva Paemurru Spordikool esitas 24.08.2021. a Narva Linnavalitsuse Kultuuriosakonnale taotluse jäähoki Karikamängud ja Coolbet hokiliiga mängude korraldamise loa saamiseks 2021/2022. a hooajal. Mängud toimuvad Narva Jäähallis Eesti Jäähokiliidu kalendri järgi.

Spordiseaduse § 20 lg 3 alusel taotlus edastati kooskõlastamiseks Päästeametile ja Politsei- ja Piirivalveametile ning vastavad kooskõlastused on saadud. Päästeamet (01.09.2021 kiri nr 7.2-7.3/7175-2) ei ole taotluse kooskõlastamisel tingimusi esitanud, Politsei- ja Piirivalveamet (15.09.2021 kiri nr 2.1-2/2603-2) kooskõlastas taotluse järgmiste tingimustega:
· mänge võib korraldada ainuüksi arvestades kõiki Vabariigi Valitsuse poolt kehtestatud piiranguid;

· korraldajal tagada üritustel avalik kord ja heakorra nõuete täitmine.
2. Õiguslikud alused
Vastavalt spordiseaduse § 21 annab linnavalitsus loa kümne tööpäeva jooksul loa taotluse esitamisest.
3. Otsus

3.1 Anda Narva Paemurru Spordikoolile (registrikood 75024449, aadress 26. juuli tänav 4, Narva 20104, telefon 356 6181) luba korraldada Narva Jäähallis (26. juuli tänav 4) 2021/2022. a hooajal jäähoki Karikamängud ja Coolbet hokiliiga mängud Eesti Jäähokiliidu kalendri järgi.
3.2 Narva Paemurru Spordikool võib korraldada korralduse punktis 3.1 nimetatud mänge üksnes Politsei- ja Piirivalveameti seatud tingimuste järgimisel:

-
mänge võib korraldada ainuüksi arvestades kõiki Vabariigi Valitsuse poolt kehtestatud piiranguid;

-
korraldajal tagada üritustel avalik kord ja heakorra nõuete täitmine.
4. Rakendussätted 

4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

